ভি সরোজা

ভি সরোজা (জন্ম ১২ জুন ১৯৪৮) হলেন একজন ভারতীয় রাজনীতিবিদ, চিকিৎসক,  সমাজকর্মী এবং তামিলনাড়ুর সমাজকল্যাণ ও পুষ্টিকর মধ্যাহ্নভোজ কর্মসূচির প্রাক্তন ক্যাবিনেট মন্ত্রী। তিনি ১৯৯৮ এবং ১৯৯৯ সালের নির্বাচনে সর্বভারতীয় আন্না দ্রাবিড় মুনেত্র কড়গম (এআইএডিএমকে) প্রার্থী হিসাবে রাসিপুরম নির্বাচনী এলাকা থেকে  ১২ তম লোকসভা এবং ১৩ তম লোকসভায় পরপর দুবার নির্বাচিত হন।

 প্রাথমিক জীবন এবং শিক্ষা 
ডা. ভি সরোজা ১৯৪৮ সালের ১২ই জুন তামিলনাড়ুর সালেম জেলার অন্তর্গত উনজানুরে জন্মগ্রহণ করেছিলেন। তাঁর বাবা ও মায়ের নাম যথাক্রমে এম. ভেল্লায়ান এবং কান্দামল। 

সরোজা স্ট্যানলি মেডিকেল কলেজ থেকে স্নাতক এমবিবিএস এবং মাদ্রাজ মেডিকেল কলেজ থেকে স্নাতকোত্তর এমডি ডিগ্রি অর্জন করেন। 

 রাজনৈতিক জীবন 
ভি সরোজা ১৯৮৯ সালে রাজনীতিতে প্রবেশ করেন এবং এআইএডিএমকে-তে যোগ দেন। ১৯৯১ সালে তামিলনাড়ু বিধানসভা নির্বাচনে তিনি বিধানসভার সদস্য নির্বাচিত হন। ১৯৯৮ সালে, তিনি দ্বাদশ লোকসভার সংসদ সদস্য নির্বাচিত হন। ১৯৯৯ সালে, সরোজা ১৩তম লোকসভার সংসদ সদস্য নির্বাচিত হন। তিনি এআইএডিএমকে সংসদীয় দলের লোকসভার সচিব হিসেবেও দায়িত্ব পালন করেন। ২০০০ থেকে ২০০১ সাল পর্যন্ত তিনি নারীর ক্ষমতায়ন সংক্রান্ত কমিটির সদস্য হিসেবে দায়িত্ব পালন করেন। ২০০০ থেকে ২০০৪ সাল পর্যন্ত তিনি অর্থ মন্ত্রণালয়ের পরামর্শদাতা কমিটির সদস্য হিসেবে দায়িত্ব পালন করেন। তিনি তামিলনাড়ুর প্রাক্তন রাজ্য তথ্য কমিশনারও।

সরোজা ২০১৬ সালের রাসিপুরম বিধানসভা নির্বাচনে সর্বোচ্চ সংখ্যক ভোট পেয়ে জয়ী হন। জয়ললিতা ২০১৬ সালের মে মাসে সমাজকল্যাণ ও পুষ্টিকর মধ্যাহ্নভোজ কর্মসূচির মন্ত্রী হিসেবে সরোজকে নিযুক্ত করেন। এটি ছিল তামিলনাড়ু সরকারের মন্ত্রিসভায় সরোজের প্রথম পদ।

সরোজা, একজন রাজনীতিবিদ হিসেবে জাতির সেবা করার সময় বেশ কয়েকটি দেশ ভ্রমণ করেছিলেন। ২০০০ সালের জুন মাসে, তিনি মার্কিন যুক্তরাষ্ট্রের নিউ ইয়র্ক সিটিতে যান এবং সংসদীয় প্রতিনিধি দলের সদস্য হিসেবে জাতিসংঘের সাধারণ পরিষদের "বেইজিং +৫" বিশেষ অধিবেশনে যোগ দেন। তিনি রাজনৈতিক দলগুলির  হুইপদের () শুভেচ্ছা প্রতিনিধি দলের সদস্য হিসেবে অস্ট্রেলিয়া এবং  নিউজিল্যান্ডও সফর করেন। 

২০০২ সালের মার্চ মাসে, সরোজা জাপানের টোকিওতে জনসংখ্যা ও উন্নয়ন বিষয়ক ১৮তম এশীয় সংসদ সদস্যদের সভায় যোগ দেন। 

 অধিষ্ঠিত পদসমূহ 
+ # থেকে পর্যন্ত অবস্থান মন্তব্য ০১ ১৯৯১ ১৯৯৬ বিধানসভার সদস্য (ভারত) নির্বাচিত ০২ ১৯৯২ ১৯৯৬ যুগ্ম সম্পাদক, মহিলা শাখা, সালেম জেলা ০৩ ১৯৯৮ ১৯৯৯ দ্বাদশ লোকসভার সংসদ সদস্য নির্বাচিত ০৪ ১৯৯৯ ২০০০ ত্রয়োদশ লোকসভার সংসদ সদস্য পুনঃনির্বাচিত ০৫ ২০০৪ ২০০৬ তামিলনাড়ু আদি দ্রাবিড় হাউজিং অ্যাণ্ড ডেভেলপমেন্ট কর্পোরেশন লিমিটেডের চেয়ারপারসন  ০৬ ২০০৭ ২০১০ জেলা যুগ্ম সম্পাদক, এআইএডিএমকে, নাম্মাকাল জেলা ০৭ ২০১০ ২০১৩ যুগ্ম সম্পাদক, মহিলা শাখা, এআইএডিএমকে ০৮ ২০১২ ২০১৩ রাজ্য তথ্য কমিশনার নিযুক্ত ০৯ ২০১৬ ২০২১ সমাজকল্যাণ ও পুষ্টিকর দুপুরের খাবার কর্মসূচির মন্ত্রী ( তামিলনাড়ু সরকার ) নির্বাচিত

 ব্যক্তিগত জীবন 
১৯৭৫ সালে সরোজা ড. এল. লোকরঞ্জনের সাথে বিবাহ বন্ধনে আবদ্ধ হন এবং তাঁদের এক কন্যা সন্তান ছিল। 

 তথ্যসূত্র 

বিষয়শ্রেণী:১৯৪৮-এ জন্ম
বিষয়শ্রেণী:তামিলনাড়ু বিধানসভার সদস্য ২০১৬-২০২১
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:২০শ শতাব্দীর ভারতীয় নারী রাজনীতিবিদ
বিষয়শ্রেণী:তামিলনাড়ুর লোকসভা সদস্য
বিষয়শ্রেণী:ত্রয়োদশ লোকসভার সদস্য
বিষয়শ্রেণী:দ্বাদশ লোকসভার সদস্য
বিষয়শ্রেণী:জীবিত ব্যক্তি
বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ